Azal n 14 n terbuyaɛ n umezgun i d-yussan si 14 n lwilayat yemgaraden i yekkan deg temlilit n wussan n umezgun n Malek Bugermuḥ.
Wid yekkan di temlilit-agi, deg ass amezwaru rzan ɣer Iɣzer Amuqran akken ad sreḥmen u d sersen tamuqint n iǧeǧǧigen ɣef uzekka n Malek Bugermuḥ, s tirza n tmeṭṭut n Bugermuḥ.
Tamdint n Amizur teǧǧug s leqdic akked lecɣal i d-yellan i lmendad. Teɣzi n 5 n wussan, seg 4 yunyu alarmi d 8 deg wayyur i deg nella, tamdint n Amizur a tili d rreḥba i wussan n yidles. Ahil d amerkanti, deg-s ccna, ticqufin n umezgun, iḍebbalen akked yiwet n temzilt i lmendad, ad tuɣal d tajmilt i unaẓur Ɛumer Faṭmuc yellan d bab n umezgun.
kab_Latn kab_Latn kab_Latn